જિલ્લા કલેકટરશ્રી આર.એસ.નિનામાએ તેમના પ્રવચનમાં જણાવ્યું હતું કે વડા પ્રધાનશ્રીએ જણાવ્યું છે કે, તમારા જિલ્લામાં લોખંડી પુરૂષની પ્રતિમા બની છે તો જિલ્લાનો દરેક યુવા લોખંડી પુરૂષ જેવો હોવો જોઇએ. નર્મદા જિલ્લામાં ૧૪ હજાર જેટલા યુવાઓને ગૃપથી જોડવામાં આવ્યાં છે. આ યુવાઓ સમાજ-કુટુંબ-જિલ્લા માટે કામ કરે તે માટે માર્ગદર્શન આપવામાં આવે છે. ઇન્ફોરમેશન ટેકનોલોજીના જમાનામાં ગુગલ સર્ચ કરી દરેક માહિતી મેળવી શકાય છે. હાર્ડવર્ક સાથે સ્માર્ટવર્ક કરવાની શિખામણ આપતાશ્રી નિનામાએ વધુમાં ઉમેર્યું હતું કે, ગુજરાતના વહીવટમાં મદદ કરવા સફળ થાઓ અને તે માટે સતત મહેનત કરતા રહો, છેલ્લી ઘડી સુધી સખત મહેનત કરો, સ્પર્ધાત્મક પરિક્ષાઓમાં જવલંત સફળત મેળવો તેવી શુભેચ્છા શ્રી નિનામાએ વ્યકત કરી હતી.